Փորձագետը նշեց, որ Հայաստանը համեմատվում է Եվրասիական տարածաշրջանի երկրների հետ, որի մեջ մտնում են Ռուսաստանը, Ղազախստանը, Վրաստանը, Ադրբեջանը, Ուկրաինան, Մոլդովան, Ղրղըզստանը, Տաջիկստանը. «Այս խմբում Հայաստանն իր դիրքով հինգերորդն է՝ զիջում է Ռուսաստանին, Ղազախստանին, Վրաստանին եւ Ադրբեջանին, փոփոխությունները տարբեր են եղել, Ադրբեջանը 4 դիրքով նվազեցրել է իր ցուցանիշը, իսկ լավագույն արդյունքը ցուցաբերել է Ուկրաինան 6 դիրքով բարելավելով ցուցանիշը, սակայն մրցունակության առումով ՀՀ–իդ դեռ հետ է մնում։ Հայաստանի համեմատական դիրքը Եվրասիական տարածաշրջանում բավականին լավ է, միակ ցուցանիշը, որով Հայաստանը նշանակալի զիջում է, շուկայի փոքր չափն է, դա բնականորեն երկրի տարածքի մեծությամբ է պայմանավորված»։